Leimasinvalmistamo Koulukatu 35 Oulu
Sanomalehti Kalevan ilmoitus 1953
**Oulun Leimasintehdas Oy** (OLT) on vuonna 1918 perustettu suomalainen merkintäalan*selvennä* Perheyritys. Yritys on aloittanut liiketoimintansa leimasimilla. Toiminta on laajentunut tuote- ja pakkausmerkintälaitteiden valmistukseen. Yrityksen suurin asiakaskunta koostuu suurista ja keskisuurista yritysasiakkaista. Asiakasryhmiä ovat elintarvike-, metsä-, elektroniikka- ja muu valmistava teollisuus. Yritys omistaa Suomen Teollisuusmerkintä Oy:n (STM) Helsingissä.

Historia
--------

1918 Leimasinvalmistamo Wäinö Jousi
### Vuosi 1918

Yrityksen perustaja Wäinö Jousi (ennen vuotta 1906 Wäinö Junnelius) osti vuoden 1917 leimasinvalmistusvälineet eräältä merimatkaansa rahaa tarvitsevalta englantilaiselta merimieheltä. 1918 kirjaltaja Wäinö Jousi valmisti ensimmäisen "teollisen" leimasimensa. Koko tehdas LEIMASIN-VALMISTAMO T:MI WÄINÖ JOUSI mahtui pieneen lipastoon.  

### 1930-luku

Valmistus jäi vähäiseksi, koska vuonna 1919 Jousi valittiin Oulun Kirjateollisuus Oy:n toimitusjohtajaksi. Lisäksi hän aloitti poliittisen uransa Oulun kaupunginvaltuutettuna 1919–1922. Vuonna 1922 hänelle tarjoutui toimitusjohtajan paikka turkulaisesta Sosialisti-lehdestä ja 1924 Kotkassa Eteenpäin-lehden 
toimitusjohtajana sekä osakkaana. Vuoden 1929 pörssiromahdusksen ja siitä seuranneen 30-luvun laman myötä hän palasi Ouluun 1932 ja aloitti jälleen leimasinvalmistuksen.

Sotavuodet 1939-44 Pentti ja Eero Jousi
### Sotavuodet

Pojista Pentti taisteli Kuusamo-Salla-linjalla ja Eero kenraali Laguksen panssarijoukoissa Syvärillä. Molemmat selvisivät ilman fyysisiä vammoja.

Stockholm 1952
### 1940–1950-luvut

1940-luku oli tiukkaa aikaa perheelle. Leimasinvalmistuksen lisäksi oli koitettava saada elantoa myös muualta. Tuolloin perustettiin mm. Oulun Vaatetyö. Vuonna 1946 Wäinö Jousi teki päätöksen luopua yritystoiminnasta. Hän jakoi yritystoiminnan siten, että Pentti Jousi ryhtyi pyörittämään Oulun Vaatetyötä ja Eero Jousi Leimasinvalmistusta. Samalla toinen sukupolvi astui johtoon ja yhtiö vietiin kaupparekisteriin uudella nimellä Oulun Leimasintehdas Oy

### 1960–1970-luvut

Vuonna 1972 perustettiin tienrakennuksen heijastaviin turva-asuihin ja tieturvallisuustarvikkeisiin erikoistunut Jousi & Jousi (fus. myöh. OLT). 1974 valmistui uusi 1-vaiheen toimitalo Oulun Lapinkankaalle. 1976 yhtiön johtoon nimitettiin Harry Wallin (OLT tj 1976–1983) .

### 1980–1990-luvut

Vuonna 1978 sahateollisuuden voimakas kasvu ajoi yhtiön kehitystä. Sahatavaraleimasimen tuotanto vei yhtiön kasvun tielle. Asiakkaina oliva suuret metsäyhtiöt, kuten mm. Enso-Gutzeit, Rauma-Repola Oy, Kemi Oy jne.. Tuotanto uusittiin ja tuotevalikoimaa laajennettiin koko merkintäpuolelle. OLT kehitti yhteistyössä Raute Oy:n ja Orfer Oy:n kanssa sahatavaran päätyleimauskoneet. OLT Oy kohosi alansa edelläkävijäksi. 1979 OLT osti konkurssiin menneen Länsi-Pohjan Kirjapaino Oy:n  (joka myytiin v. 1988). Eero Jousi kuoli vuonna 1979. Yhtiön johtoon astui Jaakko Jousi 1983 ja samalla kolmas sukupolvi otti vastuun toiminnan jatkamisesta. 1984 Yritys aloitti helsinkiläisen Telko Oy:n merkintätarvikkeiden jälleenmyyjänä suuntautuen voimakkaasti sahateollisuuden merkintöihin. Vuonna 1987 Jaakko Jousi ja Telko Oy:stä lähtenyt Magnus Finnilä perustivat Suomen Teollisuusmerkintä Oy:n (STM) Helsinkiin

. Yhtiöt toivat myyntivalikoimiinsa ensimmäiset mustesuihkumerkintälaitteet. 1980-luvun loppu oli yhtiölle voimakasta kasvua. Asiakaskunta kasvoi ja yhä vaativampia sovellutuksia asennettiin. Oulun Lapinkankaalle valmistui 1988 2-vaiheen toimitalon laajennus. Rakentamiseen varattu laina maksettiin pois 1990 juuri ennen revalvointia vastoin pankinjohtajien neuvoja. Ilman tätä yhtiön historia olisi voinut jopa päättyä.1990 STM perusti Tampereen Leitek Oy:n palvelemaan asiakaskuntaa sektorille Jyväskylä-Tampere.
STM Oy osti Suomen Willett Oy:n liiketoiminnan vuonna 1995

.

### 2000-luku

2001 OLT Oy:n johtoon astui Juha Jousi ja Johanna Jousi-Moilanen. Samalla neljäs sukupolvi otti vastuun toiminnan jatkamisesta. 2000-luvulla yrityksen liikeidea oli edelleen sama "Merkintä"*selvennä* joka oli jalostunut muotoon "Asiakkaiden tuote- ja laatujärjestelmämerkinnät". Yritys fuusioituu vuonna 2012 ja jatkaa nimellä Jousi Group Oy. Oulun Leimasintehdas Oy perustetaan fuusiossa uutena yhtiönä.

OLT rakennus Oulussa

Yhteiskuntavastuu
-----------------

OLT on painottanut toiminnassaan aina yhteiskuntavastuuta. Yhtiö on lahjoittanut historian aikana tarkoin harkittuihin hyväntekeväisyyskohteisiin lahjoituksia. Lisäksi johto on sitoutunut ja osallistunut myös itse hyväntekeväisyysjärjestöihin. Yhtiö teki vuoden 2008–2009 taloustaantuman aikana hallitustason ratkaisun jättämällä lomautukset tekemättä. Yhtiön päätöksen takana on ollut näkemys siitä, että hyvinä aikoina yrityksen työntekijät ovat toiminnallaan turvanneet huonojen aikojen ylimenokaudet. Yhtiö ei tehnyt vuoden 2008–2010 aikana tappiollista tilinpäätöstä. Vuodesta 2001 saakka OLT on ollut myös mukana muiden jäsenyritysten tavoin vaikuttamassa Suomen Perheyritysliitossa yhteiskuntavastuun ja kasvollisen omistuksen puolestapuhujana. Yritys on ollut mukana myös Oulun yliopiston rahoituskehitysyhteistyössä.

Lähteet
-------

* Suomen kauppa ja teollisuus Oy: *Suomen liikemiehiä = Affärsmän i Finland. 1, A-L*. WSOY, 1930. ISBN kr1041911X.
* Päiviö Tommila päätoimittaja: *Suomen lehdistön historia*. Kustannuskiila-WSOY, 1988. ISBN 9516571565.
* Useampi tekijä: *Kansan Tahto 70 vuotta*, s. 44–56. Oulun Kirjateollisuus, 1975. ISBN 9519906576.
* Timo Sarkkinen Oulu Seura Ry: *Kakaravaara*. Oulun Kaupunki, 2006. ISBN 9519646159.
* Hilkka Inkala ja Kaarina Niskala: *Vanha Oulu tänään = Oulu – a look into the past*, s. 23. Oulu: Pohjoinen, 1995. ISBN 9517492340.
* Hilkka Inkala ja Jorma Huusko: *Oulu kuva, a portrait of Oulu*. Osakeyhtiö Kaleva-Pohjoinen, 1975. ISBN 9519099298.
* Oulu Seura Ry Timo Sarkkinen: *Kakaravaara*. Oulun Kaupunki, 2006. ISBN 9519646159.

### Viitteet

1. ↑  Suomen kauppa ja teollisuus Oy: *Suomen liikemiehiä = Affärsmän i Finland. 1, A-L*, s. 316. WSOY, 1930. ISBN kr1041911X.
2. ↑  Päiviö Tommila päätoimittaja: *Suomen lehdistön historia*, s. 138. Kustannuskiila-WSOY, 1988. ISBN 9516571565.
3. ↑  Päiviö Tommila päätoimittaja: *Suomen lehdistön historia*, s. 56. Kustannuskiila-WSOY, 1988. ISBN 9516571565.
4. ↑  OLT tiedot Kappalehti
5. ↑  Jousi & Jousi tiedot Kappalehti
6. ↑  Toimitusjohtaja Harry Wallin (Arkistoitu – Internet Archive)
7. ↑  OLT:n toimittamia sahatavaraleimasimia 1980-luvulla (Arkistoitu – Internet Archive)
8. ↑  Länsipohjan Kirja-Paino Oy tiedot Kappalehti
9. ↑  Teollisuusmerkintä Oy kotisivut
10. ↑  Teollisuusmerkintä Oy tiedot Kappalehti
11. ↑  Willett Oy tiedot Kappalehti
12. ↑  Willett kaupan hyväksyntä
13. ↑  Taloussanomien artikkeli
14. ↑
15. ↑  Nuorten Ystävät tukijat[vanhentunut linkki]
16. ↑  Lions ansioitunut Jaakko Jousi (Arkistoitu – Internet Archive)
17. ↑  PYL valtuuskunta
18. ↑  Oulun Yliopisto PK-valiokunta [vanhentunut linkki]

Aiheesta muualla
----------------

* Oulun Leimasintehtaan kotisivut
* Perheyritysliiton jäsenyritykset
* Lapinkangas (Arkistoitu – Internet Archive)
* Taloussanomat: Oulun Leimasintehdas merkitsee kaiken (14.9.2009)
* OLT nojaa ihmisiin Kaleva[vanhentunut linkki]
* Oulun Yrittäjät vuoden 2013 palkittu Jousi Group Oy (Arkistoitu – Internet Archive)